**ZDRAVOTNÍCKA PRÍPRAVA**

1. **Čo predstavuje vitálne - základné životné funkcie?**

\*a/ vedomie, dýchanie, krvný obeh

 b/ dýchanie, krvný obeh

 c/ vedomie

1. **Ako zastavujeme veľké vonkajšie krvácanie?**

 a/ zodvihnutím končatiny

\*b/ priamym tlakom na ranu a použitím tlakového obväzu

 c/ použitím škrtidla

1. **Zlomeninu dlhej kosti dolnej končatiny znehybňujeme nasledovne:**

 a/ 1 kĺb nad a 1 kĺb pod zlomeninou

 \*b/ priložením zdravej končatiny k poranenej končatine

 c/ v mieste zlomeniny

1. **Prvá pomoc postihnutému v bezvedomí pozostáva:**

 a/ z bočnej stabilizovanej polohy, privolania odbornej pomoci

 b/ zistenie dýchania, vyčistenie ústnej dutiny a záklonu hlavy

\*c/ zistenie životných funkcií - vedomie, dýchanie, krvný obeh, bočná stabilizovaná

 poloha, sledovanie postihnutého a zaistenie prevozu do nemocnice

1. **Stabilizovaná poloha na boku je určená:**

 a/ pre všetky osoby v bezvedomí

\*b/ pre všetky osoby v bezvedomí, ktorých dýchanie je zachované

 c/ pre všetky osoby, ktoré potrebujú resuscitáciu – oživovanie

1. **Príznaky šoku sú:**

\*a/ bledá, chladná, spotená koža

 b/ bledá, suchá a teplá koža

 c/ neprítomnosť dýchania

1. **Pri oživovaní je dôležité zachovať pomer vdychov a stlačení hrudníka:**

 a/ 1 :5

 b/ 2 : 10

\*c/ 2 : 30

1. **Ak je v rane cudzie teleso:**

 a/ nevyťahujeme ho, ale previažeme obväzom

\*b/ stlačíme okraje rany okolo cudzieho telesa, ranu obložíme do výšky cudzieho

 telesa a zaistíme obväzom, cudzie teleso zásadne nevyberáme

 c/ okamžite ho z rany vyberieme a ranu ošetríme

1. **Rýchle a účinné zníženie telesnej teploty nad 39o C dosiahneme:**

 a/ prikryť dekou, nepodávať tekutiny

 b/ postihnutému podávať studené obklady na hlavu a uložiť do stabilizovanej

 polohy

\*c/ studená sprcha alebo zábal celého tela, podávať veľa tekutín

1. **Telefónne číslo rýchlej zdravotníckej pomoci:**

 a/ 158

\*b/ 155

 c/ 150

1. **Stala sa dopravná nehoda. Poskytnúť prvú pomoc podľa zákona musí:**

 a/ len zdravotnícky pracovník

\*b/ každý občan, pričom nesmie ohroziť vlastnú bezpečnosť a bezpečnosť iných

 účastníkov nehody

 c/ iba ten občan, ktorý nehodu zavinil

1. **Ako uvoľníme dýchacie cesty pri bezvedomí?**

 a/ predklonom hlavy

 b/ záklonom hlavy a vytiahnutím a pripevnením jazyka

\*c/ uloženie raneného na chrbát a záklonom hlavy

1. **Dezinfekčný roztok alebo spray v lekárničke slúži na:**

 a/ dezinfekciu rany

 b/ dezinfekciu rúk pred zastavením krvácania

\*c/ výlučne na dezinfekciu okolia rany

1. **Tlakový obväz používame na:**

 a/ upevniť krytie rany

\*b/ zastavenie krvácanie

 c/ pripevniť obklad k poranenej časti tela

1. **Stabilizovaná poloha je:**

\*a/ poloha na boku

 b/ poloha chrbte

 c/ poloha na bruchu

1. **Kedy volať na číslo tiesňového volania 112?**

\*a/ ak je ohrozený život, zdravie, majetok, životné prostredie

 b/ ak sa chcem len o niečom informovať

 c/ ak chcem vedieť, či tiesňová linka 112 funguje

1. **Na číslo tiesňového volania 112 môžem volať:**

 a/ len z mobilného telefónu

\*b/ z akéhokoľvek telefónu

 c/ z mobilného telefónu a telefónneho automatu

1. **Na číslo tiesňového volania 112 sa dovolám:**

 a/ len v Slovenskej republike

\*b/ v štátoch Európskej únie

 c/ vo všetkých štátoch Európy

1. **Ak číslo tiesňového volania 112 vytočím omylom:**

 a/ zložím – zruším hovor

 b/ hovor nezruším – vypýtam si hocijakú informáciu

\*c/ hovor nezruším - poviem operátorovi, že je všetko v poriadku (aby nebola zbytočne vyslaná pomoc)

1. **Číslo tiesňového volania 112 je:**

 a/ národné číslo tiesňového volania

 b/ číslo zdravotníckej záchrannej služby

\*c/ európske číslo tiesňového volania